

Broj: Su-393/2021

MB:04341872

OIB: 87297014856

Broj telefona: 01-2356860

Broj telefaksa: 01-2356882

POZIV NA DOSTAVU PONUDA

za provedbu postupka jednostavne nabave:

usluge održavanja postrojenja za grijanje i hlađenje,

Evidencijski broj nabave: UPGH-6/21.

Zagreb, 9. srpnja 2021.

**UPUTE ZA PRIPREMU I PODNOŠENJE PONUDE**

Općinski sud u Novom Zagrebu pokrenuo je postupak jednostavne nabave usluge održavanja postrojenja za grijanje i hlađenje te je donio odluku o početku postupka nabave poslovni broj: Su-393/2021 od 8. srpnja 2021. na temelju odredbe članka 12. stavak 1. točke 1. i članka 15. stavka 1., 2. i 3. Zakona o javnoj nabavi ("Narodne novine", broj 120/16, u daljnjem tekstu: ZJN) i članka 5. Pravilnika o provođenju postupaka jednostavne nabave na Općinskom sudu u Novom Zagrebu (broj 20 Su-489/17-1 od 14. lipnja 2017., objavljen na web stranici suda).

Za nabavu roba radova i usluga procijenjene vrijednosti manje od 200.000,00 kuna, odnosno za nabavu radova manje od 500.000,00 kuna godišnje (tzv. jednostavnu nabavu), Naručitelj nije obvezan provoditi postupke javne nabave propisane ZJN.

**1 . OPĆI PODACI**

1.1. Podaci o Naručitelju

OPĆINSKI SUD U NOVOM ZAGREBU

TURININA 3, 10000 ZAGREB

OIB:87297014856

MB:04341872

Poslovna banka: Hrvatska poštanska banka

IBAN: HR59 2390 0011 1009 0321 9

Broj telefona: 01-2356860

Broj telefaksa: 01-2356882

Internetska adresa: ured.predsjednika@osnzg.pravosudje.hr

1.2.Predstavnici naručitelja za komunikaciju s ponuditeljima

Osoba ovlaštena za komunikaciju s ponuditeljima je:

Vedrana Kufrin, ravnateljica sudske uprave, kontakt telefon: 01 2356862

Adresa elektroničke pošte: Vedrana.Kufrin@osnzg.pravosudje.hr

Ovaj poziv za dostavu ponuda nalazi se istaknut na internetskoj stranici Naručitelja: <http://sudovi.pravosudje.hr/osnzg/>, gdje će biti objavljene i sve eventualne izmjene poziva.

1.3.Evidencijski broj nabave

UPGH-6/21

1.4.Vrsta postupka javne nabave

Jednostavna nabava s ciljem sklapanja Ugovora o godišnjem redovnom i interventnom održavanju sustava grijanja i hlađenja.

1.5.Procijenjena vrijednost predmeta nabave

Procijenjena vrijednost nabave za usluge godišnjeg održavanja postrojenja za grijanje i hlađenje iznosi 112.000,00 kuna bez PDV-a.

**2. PODACI O PREDMETU NABAVE**

2.1.Opis predmeta nabave

Predmet nabave je redovno mjesečno/godišnje održavanje i interventno održavanje postrojenja, odnosno sustava za grijanje i hlađenje za potrebe poslovnog objekta na adresi Turinina 3, Zagreb.

CPV oznaka: 50730000-1

Naziv iz Jedinstvenog rječnika javne nabave: Usluge popravka i održavanja rashladnih skupina

Dozvoljeno je nuđenje isključivo cjelokupnog predmeta nabave.

2.2.Troškovnik:

Troškovnik se nalazi u privitku (Obrazac 4) i sastavni je dio ponudbene dokumentacije. Ponuditelj je obvezan, nakon što upiše u toškovnik sve tražene podatke, pečatom i potpisom ovlaštene osobe potvrditi vjerodostojnost troškovnika.

2.3.Vrsta, kvaliteta, opseg ili količina predmeta nabave:

Prema specifikaciji iz Troškovnika koji je sastavni dio ponudbene dokumentacije.

2.4.Tehničke specifikacije :

Tehnička specifikacija predmeta nabave navedena je u Troškovniku koji je sastavni dio ponudbene dokumentacije.

2.5.Mjesto pružanja usluga:

Općinski sud u Novom Zagrebu na adresi Turinina 3, Zagreb.

2.6.Rok pružanja usluga i vremensko trajanje ugovora:

Ugovor će se zaključiti na razdoblje od 12 mjeseci. Ponuditelj će Naručitelju ispostavljati račun uz priloženi zapisnik o održavanju za svaki prethodni mjesec, a za vrijeme ugovorenog razdoblja.

Početak pružanja usluge biti će pobliže naznačen u Ugovoru koji će Ponuditelj i Naručitelj sklopiti.

2.7.Opseg preventivnog održavanja:

Redovni angažman obuhvaća redovni godišnji servis na instalacijama najmanje dva puta godišnje (navedeno u troškovniku), i to u terminu koji odgovara Naručitelju u dogovoru s voditeljem Odjeljka za pomoćno tehničke poslove Općinskog suda u Novom Zagrebu.

Za sve radove vodit će se Dnevnik održavanja.

Mjesečni pregled instalacija (navedeno u troškovniku) uz sačinjeni zapisnik o održavanju za prethodni mjesec priložit će se uz Račun.

Interventni angažman podrazumijeva:

Na hitan poziv ponuditelj se mora javiti u roku 4 sata.

Interventno održavanje na poziv voditelja tehničke službe Naručitelja (hitna intervencija u slučaju kvara) podrazumijeva odaziv odabranog ponuditelja na prijavu kvara, u roku najviše 4 sata od trenutka prijave, 365 dana u godini, i to bez obzira na radno vrijeme odabranog ponuditelja. U slučaju reklamacije na izvršenu uslugu, odabrani ponuditelj dužan je u roku od 3 dana po primitku pisane reklamacije istu otkloniti.

Uredno izvršena usluga potvrđuje se odgovarajućim zapisnikom, radnim nalogom, koji potpisom i pečatom ovjeravaju ovlaštene osobe Naručitelja i odabranog ponuditelja.

Usluge iz predmeta nabave trebaju biti izvršene sukladno zakonskim propisima te sukladno pravilima struke za izvođenje servisiranja, dezinfekcije, čišćenja klima uređaja prema zahtjevima Naručitelja te sukladno uputama proizvođača opreme.

Ponuditelj se obvezuje pravovremeno obavještavati Naručitelja o svim smetnjama i promjenama koje uoči u radu predmetnog sustava, kao i svim radovima na objektu koji bi mogli utjecati na rad sustava.

Ponuditelju se ne odobrava zamjena neispravnih ili oštećenih dijelova sustava bez upoznavanja i odobrenja Naručitelja.

Ponuditelj će specificirati neispravnosti ili oštećenja te ih predočiti Naručitelju koji će ih sam kupiti ili uz predočenu Ponudu Naručitelja odobriti kupnju, a koju će bez naknade instalirati Ponuditelj.

Jamstvo (garancija) na izvedene radove iznosit će 12 mjeseci, na ugrađeni materijal i opremu prenosi se garantni rok proizvođača materijala i opreme najmanje na godinu dana. Jamstveni rok teče od dana izvršenja usluge.

**3. KRITERIJ ZA KVALITATIVNI ODABIR GOSPODARSKOG SUBJEKTA**

OSNOVE ZA ISKLJUČENJE GOSPODARSKOG SUBJEKTA

3.1. Obvezni razlozi isključenja ponuditelja te dokumenti na temelju kojih se utvrđuju

3.1.1.Javni naručitelj obvezan je isključiti gospodarskog subjekta iz postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

**a)sudjelovanje u zločinačkoj organizaciji, na temelju**

**-**članka 328.(zločinačko udruženje) i članka 329. (počinjenje kaznenog djela u sustavu zločinačkog udruženja) Kaznenog zakona

-članka 333. (udruženje za počinjenje kaznenih djela) ranije važećeg KZ-a

**b)prijevaru, na temelju**

-članka 236.(prijevara), članka 247.(prijevara u gospodarskom poslovanju). članka 256.(utaja poreza ili carine) i članka 258. (subvencijska prijevara) Kaznenog zakona

-članka 224. (prijevara), članka 293. (prijevara u gospodarskom poslovanju), članka 286.(utaja poreza i drugih davanja) ranije važećeg KZ-a

**d) terorizam ili kaznena djela povezana** **s terorističkim aktivnostima, na temelju**

-članka 97. (terorizam), članka 99. (javno poticanje na terorizam) i članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

-članka 169.(terorizam), članka 169.a (javno poticanje na terorizam) i članka 169.b (novačenje i obuka za terorizam) ranije važećeg KZ-a

**e) pranje novca ili financiranje terorizma, na temelju**

-članka 98.(financiranje terorizma) i članka 265. (pranje novca) Kaznenog zakona

-članka 279. (pranje novca) ranije važećeg KZ-a

**f) dječiji rad ili druge oblike trgovanja ljudima, na temelju**

-članka 106.(trgovanje ljudima) Kaznenog zakona

-članka 175. (trgovanje ljudima i ropstvo) ranije važećeg KZ-a

Za potrebe utvrđivanja okolnosti iz točke 1.1. gospodarski subjekt je dužan u ponudi dostaviti izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca, računajući od dana početka postupka javne nabave.

Izjava može biti dana na prilogu (Obrazac 2), koji je sastavni dio ovog Poziva na dostavu ponuda.

Radi provjere okolnosti iz točke 3.1.1. javni naručitelj tijekom postupka nabave može od tijela nadležnog za vođenje kaznene evidencije zatražiti izdavanje potvrde o činjenicama o kojima to tijelo vodi službenu evidenciju za bilo kojeg ponuditelja. Ako nije u mogućnosti pribaviti tu potvrdu, a radi provjere iz točke 3.1.1. javni naručitelj može od ponuditelja zatražiti da u primjerenom roku dostavi važeći dokument:

1. dokument tijela nadležnog za vođenje kaznene evidencije države sjedišta gospodarskog subjekta, odnosno države čiji je državljanin osoba ovlaštena po zakonu za zastupanje gospodarskog subjekta, ili
2. jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta, odnosno u državi čiji je državljanin osoba ovlaštena po zakonu za zastupanje gospodarskog subjekta, ako se ne izdaje dokument iz kaznene evidencije ili ne obuhvaća kaznena djela iz točke3. 1.1. a) i b), ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, ako se u državi sjedišta gospodarskog subjekta, odnosno u državi čiji je ta osoba državljanin ne izdaju dokumenti iz točke 1.i 2. Ili oni ne obuhvaćaju sva kaznena djela iz točke 3.1.1. a) i b) ovog poziva na dostavu ponuda.

3.1.2. Javni naručitelj obvezan je isključiti gospodarskog subjekta ako utvrdi da nije ispunio obvezu plaćanja dospjelih obveza i obveza za mirovinsko i zdravstveno osiguranje u Republici Hrvatskoj ako ima gospodarski subjekt poslovni nastan u Republici Hrvatskoj ili u državi poslovnog nastana. Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz točke 3.1.2. gospodarski subjekt u ponudi dostavlja izjavu koju daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca, računajući od dana početka postupka jednostavne nabave. Izjava može biti dana na obrascu (Obrazac 3)koji je sastavni dio ovog Poziva na dostavu ponuda.

Javni naručitelj može tijekom postupka jednostavne nabave, a radi provjere činjenice iz točke 3.1.2. od izdavatelja dokumenta, odnosno od nadležnog tijela zatražiti podatke za bilo kojeg ponuditelja te da u primjerenom roku dostavi važeću:

1. potvrdu Porezne uprave ili drugog nadležnog tijela koja ne smije biti starija od 30 dana od dana početka postupka nabave, ili
2. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1., Ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, koja ne smije biti starija od 30 dana od dana početka postupka javne nabave.

3.1.3. Ako je ponuditelj, odnosno zajednica ponuditelja dostavio/la lažne podatke pri dostavi dokumenata kojima dokazuje da ne postoje razlozi isključenja iz točke 3.1.1.

*Provjera podataka*

*Svi dokazi iz poziva na dostavu ponude prilažu se u neovjerenoj preslici pod kojim se smatra i neovjereni ispis elektroničke isprave. Naručitelj može u bilo kojem trenutku tijekom postupka nabave, ako je to potrebno, provjeriti sve informacije iz ponude ponuditelja, a koja se odnose na točku 1.kod nadležnog tijela za vođenje službene evidencije.*

*Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su traženi.*

3.1.4.Dokaz o posjedovanju određenog ovlaštenja, suglasnosti i slično koji su gospodarskom subjektu potrebni u zemlji sjedišta za obavljanje djelatnosti povezane s predmetom nabave, kako slijedi:

a) Rješenje za obavljanje djelatnosti servisiranja rashladnih i klimatizacijskih uređaja i opreme koje izdaje Ministarstvo zaštite okoliša i energetike na temelju čl. 85. te čl. 86. st. 1. Zakona o klimatskim promjenama i zaštiti ozonskog sloja ("Narodne novine" broj: 127/19), ako je registriran u Republici Hrvatskoj te izvadak iz Registra pravnih osoba i obrtnika u koji se upisuje pravnu osobu i obrtnika kojima je izdana dozvola iz čl. 86. st. 1. Zakona o klimatskim promjenama i zaštiti ozonskog sloja, ili

b) Odgovarajući dokument države sjedišta gospodarskog subjekta o obavljanju djelatnosti prikupljanja, provjere propuštanja, ugradnju i održavanje ili servisiranje rashladnih i klimatizacijskih uređaja te dizalica topline.

3.1.5. Popis ugovora o uslugama izvršenim tijekom prethodne tri godine. Popis ugovora sadrži iznos, datum pružene usluge i naziv druge ugovorene strane.

3.1.6.**Ponuditelj je dužan pregledati predmetna postrojenja na lokaciji u Zagrebu, Turinina 3 prije podnošenja ponude. Potvrda o obavljenom pregledu nalazi se u prilogu (Obrazac 5) ponudbene dokumentacije. Pregled je moguće izvršiti svaki radni dan od 8-15 sati uz prethodnu telefonsku najavu voditelju Odjeljka za pomoćno tehničke poslove Općinskog suda u Novom Zagrebu na broj mobitela: 099-4981140. Po obavljenom pregledu, ponuditeljima će se ovjeriti potvrda o obavljenom pregledu (obrazac 5), a ista čini sastavni dio ponude.**

**4. PODACI O PONUDI**

4.1.Sadržaj ponude

Cjelovitu ponudu sačinjavaju ispunjeni i od ovlaštene osobe ponuditelja potpisani i ovjereni:

* popunjen Ponudbeni list (Obrazac 1), potpisan i ovjeren od ovlaštene osobe ponuditelja
* Popunjeni troškovnik (Obrazac 4), potpisan i ovjeren od ovlaštene osobe ponuditelja
* dokaz da ne postoje razlozi za isključenje-Izjava o nepostojanju razloga za isključenje sukladno čl. 251.ZJN (Obrazac 2), potpisana i ovjerena od ovlaštene osobe ponuditelja
* Izjava o plaćanju dospjelih poreznih obveza i obveza za mirovinsko i zdravstveno osiguranje (Obrazac 3), potpisana i ovjerena od ovlaštene osobe ponuditelja
* Dokazi o sposobnosti za obavljanje profesionalne djelatnosti- Izvadak iz upisa u sudski, obrtni, strukovni ili drugi odgovarajući registar države sjedišta gospodarskog subjekta
* Potvrda o obavljenom pregledu (Obrazac 5), ovjerena od strane voditelja Odjeljka za pomoćno tehničke poslove Općinskog suda u Novom Zagrebu
* Ostalo traženo u dokumentaciji:
1. Dozvola/Rješenje za obavljanje djelatnosti prikupljanja, provjere propuštanja, ugradnje i održavanja ili servisiranja rashladnih i klimatizacijskih uređaja i opreme, dizalica topline koji sadržava kontrolirane tvari ili fluorirane stakleničke plinove ili o njima ovise,
2. potvrdu sukladnu Pravilniku o izobrazbi osoba koje obavljaju djelatnost prikupljanja, provjere propuštanja, ugradnje i održavanja ili servisiranja opreme i uređaja koji sadrže tvari koje oštećuju ozonski sloj ili fluorirane stakleničke plinove ili o njima ovise ("Narodne novine", broj 3/13, koji Pravilnik je na snazi, na temelju odredbe članka 132. Zakona o klimatskim promjenama i zaštiti ozonskog sloja ("Narodne novine", broj 127/19),
3. izvadak iz Registra pravnih osoba i obrtnika u koji se upisuje pravnu osobu i obrtnika kojima je izdana dozvola iz članka 86. stavka 1. Zakona o klimatskim promjenama i zaštiti ozonskog sloja.
4. Referentna lista, sukladno točki 3.1.5.

Ponuditelji su dužni sve tražene izjave i obrasce dostaviti s ispunjenim svim stavkama, odnosno traženim podacima.

Ponuditelj ne smije mijenjati ili brisati originalni tekst Poziva na dostavu ponuda ili bilo kojeg obrasca iz poziva. Sve izjave i sve stranice troškovnika koje potpisuje i ovjerava ponuditelj moraju biti potpisane od strane ovlaštene osobe gospodarskog subjekta.

4.2. Način izrade ponude

Ponuda se izrađuje na način da čini cjelinu te se uvezuje tako da se onemogući naknadno vađenje ili umetanje listova ili dijelova ponude, primjerice jamstvenikom čija su oba kraja na posljednjoj strani pričvršćena naljepnicom ili utisnuta žigom. Stranice se označavaju rednim brojem, na način da je vidljiv redni broj stranice i ukupni broj svih stranica ponude .

Ponuda se piše neizbrisivom tintom i dostavlja se potpisana u papirnatom obliku i predaje u “izvorniku,“ potpisana od strane ovlaštene osobe za zastupanje gospodarskog subjekta (u tom slučaju uz ponudu se obvezno prilaže punomoć za potpisivanje ponude).

Ispravci u ponudi moraju biti izrađeni na način da ispravljeni tekst ostane vidljiv (čitljiv). Ispravci moraju biti uz navod datuma potvrđeni pravovaljanim potpisom i pečatom ovlaštene osobe.

Uzorci, katalozi, mediji za pohranjivanje podataka, kao dio ponude koji ne mogu biti uvezani ponuditelj obilježava nazivom i navodi u sadržaju ponude kao dio ponude.

4.3. Način dostave ponude

Ponuda se predaje neposredno u prijemni ured naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

**OPĆINSKI SUD U NOVOM ZAGREBU**

**Ured predsjednika suda**

**Turinina 3, 10000 Zagreb**

**Evidencijski broj nabave :UPGH-6/21**

**Predmet nabave :“Usluge održavanja postrojenja za grijanje i hlađenje“**

**„PONUDA-NE OTVARAJ“**

Na omotnici je potrebno naznačiti naziv i adresu ponuditelja.

Ponuda, bez obzira na način dostave, mora biti dostavljena naručitelju do 16. srpnja 2021. u 14:30 sati.

Nije dozvoljeno dostavljanje ponude elektroničkim putem.

Ponude se neće javno otvarati.

Ponude dostavljene nakon isteka roka za dostavu ponuda ne upisuju se u upisnik o zaprimanju ponuda, ali se evidentiraju kod naručitelja kao zakašnjele ponude, obilježavaju se kao zakašnjele te ne otvorene vraćaju pošiljatelju bez odgode.

Ponuditelj može do isteka roka za dostavu ponude pisanom izjavom odustati od dostavljene ponude. Pisana izjava o odustajanju od ponude se dostavlja na isti način kao i ponuda s obveznom naznakom „ Odustanak od ponude“.

Ponuda se ne može mijenjati nakon isteka roka za dostavu ponude.

4.4.Dopustivost alternativnih ponuda

Alternativne ponude nisu dopuštene.

*Ponuda treba biti za cjelokupnu vrstu traženih usluga.*

4.5. Cijena ponude

Cijena ponude obuhvaća sve stavke troškovnika i piše se brojkama.

Cijena ponude izražava se u hrvatskim kunama.

Jedinične cijene izražene u troškovniku su fiksne i nepromjenjive.

U cijenu ponude bez PDV-a moraju biti uračunati svi troškovi i popusti.

PDV se iskazuje zasebno iza cijene ponude.

Iza cijene ponude i navedenog PDV ponuditelji su dužni upisati cijenu koju čine zbroj cijene i PDV-a.

Cijene iz ponude su nepromjenjive za vrijeme trajanja Ugovora.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost , u ponudbenom listu, na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostaje prazno.

U slučaju da ponuditelj ne ispuni makar i jednu stavku, cijena ponude će se smatrati neprihvatljivom te će ponuda biti isključena.

4.6.Rok, način i uvjeti plaćanja

Predujam je isključen.

Naručitelj se obvezuje izvršenu uslugu redovnog održavanja, temeljem ispostavljenog e-Računa, sukladno Zakonu o elektroničkom izdavanju računa u javnoj nabavi ("Narodne novine" 94/18) i zapisnika o mjesečnom održavanju , platiti u roku od 30 dana od dana primitka e-Računa na poslovni račun ponuditelja kod poslovne banke, što će se utvrditi ugovorom.

4.7.Rok valjanosti ponude

Ponuda mora važiti za period najmanje 60 dana od dana određenog za dostavu ponude.

4.8.Kriterij odabira najpovoljnije ponude

Sukladno odredbama ZJN i Pravilnika o provođenju postupka jednostavne nabave, stručno povjerenstvo Naručitelja utvrdit će prihvatljivost ponude gdje je apsolutni ponder cijene 100% (najniža cijena).

Najpovoljnija ponuda je valjana ponuda (prihvatljiva, prikladna i pravilna) s najnižom ukupnom cijenom.

Ukoliko na nadmetanje pristignu ponude sa istim ponderom cijena, kao najpovoljnija bit će odabrana ona koja je zaprimljena ranije.

4.9. Jezik na kojem se sastavlja ponuda

Ponuda se podnosi na hrvatskom jeziku i latiničnom pismu.

4.10. Rok donošenja odluke o odabiru ili poništenju

Naručitelj će Odluku o odabiru odnosno Odluku o poništenju s preslikom zapisnika o pregledu i ocijeni ponuda svakom ponuditelju dostaviti u roku od 30 dana od isteka roka za dostavu ponuda.

Na odluku naručitelja nema prava žalbe.

4.11.Stavljanje na raspolaganje Poziva na dostavu ponuda

Poziv na dostavu ponuda stavljen je na raspolaganje na internetskoj stranici Naručitelja.

Naručitelj ne vodi evidenciju o ponuditeljima koji su preuzeli Poziv na dostavu ponuda na njegovim internetskim stranicama pa ponuditelji koji na taj način preuzmu Poziv na dostavu ponuda, ako žele zaprimiti obavijest o postupku, moraju o tome obavijestiti Naručitelja faxom, e-mailom ili na drugi dokaziv način.

Sve izmjene Poziva na dostavu ponuda bit će objavljene na internetskoj stranici naručitelja <http://sudovi.pravosudje.hr/osnzg/>

4.12.Povrat dokumentacije

Ponude i dokumentacija priložena uz ponudu ne vraćaju se, osim u slučaju zakašnjenja dostave ili odustajanja ponuditelja od neotvorene ponude.

4.13. Posebne odredbe

Na ovaj postupak ne primjenjuju se odredbe ZJN te Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu.

 OPĆINSKI SUD U NOVOM ZAGREBU